MILIKÓW W Dómu PZKO w Milikowie finiszujóm pruby przedstawiynia „Flacha“. Dzisio my sie byli na jednej podziwać.
A mogymy wóm powiedzieć, że to stoi za to. Uż sie nimogymy doczkać na premiere, kiero bydzie w niedziele. Wszak sie podziwejcie:
Na scynie sie wracómy do 70. – 80. roków. A bedzie to widać aj w scenografii. – Nejwiynkszy problem my mieli nónść w internecie staróm piyncistówke. Nakóniec jedno pani naszła w jaksim starym kabocie w kapsie – powiedziała nóm reżyserka Halina Wacławek.
W tym roku gro na scenie aż 11 aktorów. – Autor jich zaplanowoł troche wiyncyj, ale podarziło sie nóm to zrobić z 11 – prziznała sie reżyserka. Oglóndać bydziecie mógli aj trzóch nowych młodych.
Sztuke zaś napisoł dyrektor generalny werku Jan Czudek a jego żóna Irena.
Na przedstawiyni sie możecie podziwać teraz w niedziele a potym 8, 14 a 15 kwietnia. Poczóntek dycki o czwortej po połedniu.
szl_Latn szl_Latn szl_Latn szl_Latn szl_Latn szl_Latn